CELEX: 
Language: hu
Date: 2021-05-31 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2018/956 európai parlamenti és tanácsi rendeletnek a tagállamok által nyomon követendő és bejelentendő, új nehézgépjárművekre vonatkozó adatok tekintetében történő módosításáról

INDOKOLÁS
            
            
               A FELHATALMAZÁSON ALAPULÓ JOGI AKTUS HÁTTERE
            
            
               Ez a felhatalmazáson alapuló jogi aktus úgy módosítja az (EU) 2018/956 rendelet I. mellékletét, hogy az újonnan nyilvántartásba vett nehézgépjármű megfelelőségi nyilatkozatának 51. pontjában rögzített információkat a tagállamok évente jelentsék a Bizottságnak. Ezekre az információkra az (EU) 2018/858 rendelet I. melléklete A. részének 2.2. pontjában meghatározott „különleges rendeltetésű járműként” nyilvántartásba vett nehézgépjárművek azonosításához van szükség annak érdekében, hogy meghatározható legyen a gyártó átlagos fajlagos CO2-kibocsátása az (EU) 2019/1242 rendelet alkalmazásában.
            
            
               A JOGI AKTUS ELFOGADÁSÁT MEGELŐZŐ KONZULTÁCIÓK.
            
            
               A Bizottság a következő módon kérte ki az érdekelt felek véleményét:
            
            
               a)négyhetes nyilvános online konzultáció az „Ossza meg velünk véleményét!” minőségi jogalkotási portálon 2021. február 18. és 2021. március 18. között; ezen a konzultáción egy olyan észrevétel érkezet, amely a fosszilis dízelüzemanyag alternatívájaként egy növényi olajat dicsér;
            
            
               b)konzultáció 2021. február 23-án a gépjárművek CO2-kibocsátásával foglalkozó szakértői csoporttal, amely a tagállami hatóságok, a járműgyártók, a beszállítók és a nem kormányzati szervezetek képviselőiből áll.
            
            
               A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló jogi aktus elfogadására az (EU) 2018/956 rendelet 11. cikke (1) bekezdésének a) pontja hatalmazza fel a Bizottságot.
            
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.5.31.)
            
            
               az (EU) 2018/956 európai parlamenti és tanácsi rendeletnek a tagállamok által nyomon követendő és bejelentendő, új nehézgépjárművekre vonatkozó adatok tekintetében történő módosításáról 
                  
               
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az új nehézgépjárművek CO2-kibocsátásának és tüzelőanyag-fogyasztásának nyomon követéséről és bejelentéséről szóló, 2018. június 28-i (EU) 2018/956 európai parlamenti és tanácsi rendeletre
                  1
                és különösen annak 11. cikke (1) bekezdésére.
            
            
               mivel:
            
            
               (1)Az (EU) 2018/956 rendelet 10. cikke szerinti alapos elemzés biztosítása érdekében olyan adatokra van szükség, amelyek lehetővé teszik az (EU) 2018/858 európai parlamenti és tanácsi rendelet
                  2
                I. melléklete A. részének 2.2. pontjában meghatározott „különleges rendeltetésű járműként” nyilvántartásba vett nehézgépjárművek azonosítását, valamint a gyártók átlagos fajlagos CO2-kibocsátásának meghatározását az (EU) 2019/1242 európai parlamenti és tanácsi rendelet
                  3
                alkalmazásában. Ezeket az adatokat az újonnan nyilvántartásba vett nehézgépjármű megfelelőségi nyilatkozatának 51. pontjában rögzítik. Ezért a tagállamok által nyomon követendő és bejelentendő adatok tekintetében ki kell igazítani az (EU) 2018/956 rendelet I. mellékletének A. részében meghatározott adatszolgáltatási követelményeket.
            
         
         
            
               (2)Az (EU) 2018/956 rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
            
            
               1. cikk 
                  Az (EU) 2018/956 rendelet módosítása
            
            
               Az (EU) 2018/956 rendelet I. mellékletének A. része a következő o) ponttal egészül ki:
            
            
               „o) a 2021. június 30-ig nyilvántartásba vett különleges rendeltetésű járművek esetében, amennyiben rendelkezésre áll, valamint a 2021. július 1-jétől nyilvántartásba vett valamennyi különleges rendeltetésű jármű esetében a megjelölésük, a megfelelőségi nyilatkozat 51. pontjában meghatározottak szerint.”
            
            
               2. cikk 
                  Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.5.31.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 173., 2018.7.9., 1. o.
               
               
                  
                     (2)
                  
                        Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).
               
               
                  
                     (3)
                  
                        Az Európai Parlament és a Tanács (EU) 2019/1242 rendelete (2019. június 20.) az új nehézgépjárművek szén-dioxid-kibocsátási előírásainak meghatározásáról, valamint az 595/2009/EK és az (EU) 2018/956 európai parlamenti és tanácsi rendelet és a 96/53/EK tanácsi irányelv módosításáról (HL L 198., 2019.7.25., 202. o.).